b'\n_START_ARTICLE_\nKalle Nurmela\n_START_PARAGRAPH_\nKalle Nurmela (15. tammikuuta 1882 Pudasj\xc3\xa4rvi \xe2\x80\x93 27. elokuuta 1941 Pudasj\xc3\xa4rvi) oli suomalainen maanmittausinsin\xc3\xb6\xc3\xb6ri ja maalaisliiton kansanedustaja._NEWLINE_Nurmelan vanhemmat olivat maanviljelij\xc3\xa4 Johan Henrik Wetel\xc3\xa4inen ja Kreeta Matilda Kokko. H\xc3\xa4n sai maturiteettitodistuksen 1903 ja valmistui maanmittausinsin\xc3\xb6\xc3\xb6riksi 1906. Nurmala oli maanmittausauskultanttina 1906\xe2\x80\x931910 ja toimi sitten Oulun l\xc3\xa4\xc3\xa4nin nuorempana maanmittausinsin\xc3\xb6\xc3\xb6rin\xc3\xa4 1919 ja vanhempana maanmittausinsin\xc3\xb6\xc3\xb6rin\xc3\xa4 1919\xe2\x80\x931937 sek\xc3\xa4 Turun ja Porin l\xc3\xa4\xc3\xa4nin toimitusinsin\xc3\xb6\xc3\xb6rin\xc3\xa4 1937\xe2\x80\x931941. H\xc3\xa4n oli maanviljelij\xc3\xa4n\xc3\xa4 Ylikiimingiss\xc3\xa4 1907\xe2\x80\x931922 ja talonomistajana Oulussa 1921\xe2\x80\x931941. Nurmela toimi my\xc3\xb6s vakaajana ja h\xc3\xa4n oli isojakotoimitusten pit\xc3\xa4j\xc3\xa4n\xc3\xa4 Kuolaj\xc3\xa4rvell\xc3\xa4 ja Sodankyl\xc3\xa4ss\xc3\xa4. _NEWLINE_Nurmela oli kansanedustajana 1914\xe2\x80\x931919 edustaen Oulun l\xc3\xa4\xc3\xa4nin pohjoista vaalipiiri\xc3\xa4. H\xc3\xa4n oli Oulun l\xc3\xa4\xc3\xa4nin valtion virkatalolautakuntien puheenjohtajana ja valtion asutusmaitten toimikuntien puheenjohtajana Pudasj\xc3\xa4rvell\xc3\xa4 ja Ranualla. _NEWLINE_Kalle Nurmela oli naimisissa vuodesta 1907 Fanny Pykyn kanssa.'